ร่างพระราชบัญญัติการเปลี่ยนแปลงสภาพภูมิอากาศ

ร่างพระราชบัญญัติการเปลี่ยนแปลงสภาพภูมิอากาศ เป็นร่างพระราชบัญญัติที่เสนอเพื่อดำเนินการตามเป้าหมายความเป็นกลางทางคาร์บอนและเป้าหมายสุทธิเป็นศูนย์

 เบื้องหลัง 
ในปี พ.ศ. 2564 พลเอกประยุทธ์ จันทร์โอชา นายกรัฐมนตรีในขณะนั้น ได้ประกาศนโยบายลดการปล่อยก๊าซเรือนกระจกของประเทศไทยในการประชุมว่าด้วยการเปลี่ยนแปลงสภาพภูมิอากาศของสหประชาชาติที่เมืองกลาสโกว์ (COP26) แผนดังกล่าวรวมถึงการบรรลุภาวะความเป็นกลางทางคาร์บอนภายในปี พ.ศ. 2593 และคาร์บอนเป็นศูนย์ภายในปี พ.ศ. 2608

 การพิจารณา 
ร่างพระราชบัญญัติดังกล่าวได้รับการร่างขึ้นตามความตกลงปารีสเมื่อปี พ.ศ. 2559 ในเดือนมีนาคม พ.ศ. 2567 ร่างพระราชบัญญัติร่างแรกเสร็จสมบูรณ์ และคาดว่าจะนำเสนอต่อคณะรัฐมนตรีให้พิจารณาภายในเดือนมิถุนายน พ.ศ. 2567

เมื่อวันที่ 8 พฤศจิกายน พ.ศ. 2567 กรมการเปลี่ยนแปลงสภาพภูมิอากาศและสิ่งแวดล้อมสังกัดกระทรวงทรัพยากรธรรมชาติและสิ่งแวดล้อม เปิดรับฟังความคิดเห็นต่อร่างพระราชบัญญัติการเปลี่ยนแปลงสภาพภูมิอากาศฉบับแก้ไขเป็นครั้งที่ 2

คาดว่าร่างพระราชบัญญัติดังกล่าวจะถูกส่งไปยังคณะรัฐมนตรีภายในเดือนมกราคม พ.ศ. 2568 

ต่อมาในการประชุมคณะรัฐมนตรีเมื่อวันที่ 2 ธันวาคม พ.ศ. 2568 ที่ประชุมมีมติเห็นชอบหลักการร่างพระราชบัญญัติการเปลี่ยนแปลงสภาพภูมิอากาศ ตามที่กระทรวงทรัพยากรธรรมชาติและสิ่งแวดล้อมเสนอ

 ข้อสังเกต 
ร่างพระราชบัญญัตินี้จะกำหนดให้ภาคธุรกิจรวบรวมและรายงานข้อมูลการปล่อยก๊าซเรือนกระจกไปยังสำนักงานนโยบายและแผนทรัพยากรธรรมชาติและสิ่งแวดล้อม ร่างพระราชบัญญัติดังกล่าวยังเสนอให้เพิ่มการสนับสนุนทางการเงินรวมทั้งสินเชื่อดอกเบี้ยต่ำจากกองทุนสิ่งแวดล้อมและธนาคารเพื่อสนับสนุนการลงทุนในเทคโนโลยีสีเขียว

 ดูเพิ่ม 
 ร่างพระราชบัญญัติอากาศสะอาด

 อ้างอิง 

การเปลี่ยนแปลงสภาพภูมิอากาศ
หมวดหมู่:สิ่งแวดล้อมของประเทศไทย